Data was extracted from:https://www.infomed.co.il/drugs/mebendazole-vermox/

המומחים של
Info
med
מסבירים:
מבנדאזול הוא חומר פעיל הנמצא בתרופה בשם ורמוקס (Vermox), שהיא תרופה
נגד תולעים
. מבנדאזול (ורמוקס, Vermox), שניתן בטבליות או בתרחיף, קוטל תולעים על ידי חסימת מקורות האנרגיה שלהן.
יעיל לטיפול ב
:
מבנדאזול (ורמוקס, Vermox) משמש לטיפול נגד זיהומים הנגרמים על ידי כמה סוגי תולעים, במיוחד תולעת השוט , (Trichuris) תולעת הסיכה (Oxyuris) ותולעת הקרס.
מבנדאזול (ורמוקס, Vermox) יעיל גם כשמדובר בזיהום על ידי מספר תולעים או כשלא ניתן לזהות את סוג התולעת.
הנחיות חשובות
:
במקרה של זיהום בתולעי סיכה, יש לטפל בכל בני הבית בו-זמנית, כיוון שהוא מאוד מדבק.
מתי אסור להשתמש בתרופה
:
אין להשתמש במבנדאזול (ורמוקס, Vermox) במקרים הבאים:
-רגישות לחומר  הפעיל (מבנדאזול) או למרכיבים אחרים בתרופה.
-אם את בהריון
צילום: shutterstock
מידע על התרופה
אופן נטילת התרופה
תרחיף וטבליות (אפשר ללעוס או לכתוש במידת הצורך).
את התרחיף יש לנער היטב לפני השימוש/
תדירות וזמן נטילה
תולעת הקרס, תולעת עגולה, תולעת השוט: פעמיים ביום, בוקר וערב, במשך 3 ימים; תולעת הסיכה: מנה יחידה.
ניתן לחזור על הטיפול במבנדאזול (ורמוקס, Vermox) לאחר 10 ימים או 2-4 שבועות אם הזיהום לא חוסל לחלוטין.
טווח המינון
תולעת הקרס, תולעת עגולה, תולעת השוט: 200 מ"ג ליום. תולעת הסיכה: מנה יחידה של 100 מ"ג.
תחילת ההשפעה
תוך 2-4 שעות.
משך ההשפעה
תוך 2-4 שעות.
מנה שנשכחה
יש לדלג על המנה שנשכחה, לקחת את המנה הבאה לפי הוראות הנטילה ולהיוועץ ברופא. אין ליטול שתי מנות של מבנדאזול (ורמוקס, Vermox) יחד.
הפסקת התרופה
יש להשלים את הטיפול במבנדאזול (ורמוקס, Vermox) במלואו. גם אם חל שיפור בהרגשה, יתכן שהזיהום המקורי עדיין קיים.
מינון עודף
סביר להניח שמנה עודפת מקרית של מבנדאזול (ורמוקס, Vermox) לא תגרום בעיות. מנות עודפות גדולות עלולות לגרום התכווצויות של הבטן, בחילה, הקאה ושלשול. יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים.
אזהרות
תזונה
אין הגבלות, אפשר ליטול ורמוקס עם או ללא מזון.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אין בעיות ידועות.
הריון
אין להשתמש במבנדאזול (ורמוקס, Vermox) בהריון.
הנקה
יש להיוועץ ברופא לפני השימוש.
תינוקות וילדים
לא מיועד לטיפול מתחת גיל שנתיים, אלא בהמלצה רפואית מפורשת.
קשישים
אין צורך בהתאמת מינון
דווח לרופא במקרה של
רגישות לתרופה או למזון
נטילת תרופות אחרות
סיכון ממנת יתר
בינוני
סיכון מפיתוח תלות
נמוך
תופעות לוואי
כאב בטן עלול להופיע לעיתים שכיחות,
תופעות לוואי לא שכיחות: חוסר נוחות בבטן, שלשולים, גזים, בחילות או הקאות.
נדרשת הפסקת השימוש ופנייה מיידית לרופא במקרים של: התנפחות פתאומית של הפנים, או הגרון, פריחה, גרד, גירוי חריף, אדמומיות או שלפוחיות על העור, שלפוחיות על העור, בפה, בעיניים ובאיברי המין, פרכוסים (התכווצויות).
פרכוסים עלולים להתרחש במקרים נדירים ביותר בילדים קטנים הנוטלים את התכשיר, במקרים אלו יש לפנות לרופא.
פרטי תגובה עם תרופות אחרות
שילוב מבנדאזול (ורמוקס, Vermox) עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול:
סימטידין - עלול לגרום לעלייה בריכוז מבנדאזול בדם.
מטרונידאזול - שילוב זה עלול לגרום לעלייה בסיכון לתופעות לוואי נדירות בעור.
השפעת שימוש ממושך
טיפול ממושך או מתן מינון גבוה כמו של מבנדאזול (ורמוקס, Vermox) בטיפול באכינוקוקוס, עלולים להגביר את הסיכון להפרעות בתפקודי הכבד או הכליות ולפגיעה בתאי הדם הלבנים. ניטור: בדרך-כלל מבצעים ספירות תקופתיות של תאי דם לבנים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא